Udalricus Wilcken

Udalricus Aemilius Elias Fridericus Guilelmus Wilcken (natus die 18 mensis Decembris 1862 in oppido Stettino, mortuus 10 Decembris 1944 Aquis Aurelianis patre Henrico mercatore, matre Paulina e gente Kruegeriana) historicus et papyrologus Germanicus fuit.

 Vita 
 Studens 
In disciplinae rudimenta a magistris gymnasii urbici Stettinensis introductus est et ita rector eius Franciscus Kern expergiscentem Udalrici Wilcken litterarum amorem et docendo et exemplo adeo excitavit et inflammavit, ut earum studio totum se tradere animo proponeret.

Maturitate igitur examine comprobata autumno anni 1880 Lipsiam migravit, ut studio linguarum orientalium et historiae antiquae incumberet. Ubi postquam per tria semestria praecipue (benigno duce Georgio Ebers) Aegyptologiae, praeterea dialectis Semiticis operam dedit, vere anno 1882 Academiam Tubingensem adiit, ut historicum Alfredum de Gutschmid audiret. Mox inde ab autumno anni 1882 civibus academiae Berolinensis adscriptus est. Hic praecipue Mommseni ingenio adductus historiae Romanae studium ceteris praetulit. Pulcherrimam autem consociationem studiorum et rerum orientalium et Romanarum papyri Graecae cursive scriptae musei regii Berolinensis ei praebuerunt, quas summa liberalitate Ricardi Lepsii et Ludovici Stern iam per biennium tractare potuit.Haec comentationis pars pleraque paene verbatim ex pagina 31 ''Observationes ad Historiam Aegypti Provinciae Romanae Depromptae e Papyris Graecis Berolinensibus Ineditis' dissertationis, "Vita" intitulata, in qua Wilcken ipse breviter vitam suam usque ad annum 1885 narrat, exsumpta est. Nominum propriorum formae sicut ipse scripsit relinquuntur.

 Notae 

Categoria:Alumni Universitatis Lipsiensis
Categoria:Alumni Universitatis Tubingensis
Categoria:Alumni universitatum et scholarum Berolinensium
Categoria:Eruditi Germaniae
Categoria:Papyrologi